**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Pirkėjas** – AB „Energijos skirstymo operatorius“.
   2. **Tiekėjas** (Rangovas) – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp Tiekėjo ir Pirkėjo dėl Pirkimo objekto.
   4. **Paslaugos** – projektavimas ir kitos paslaugos nurodytos techninėje specifikacijoje bei įkainių lentelėje.
   5. **Darbai** – statyba, rekonstravimas (dujotiekio įrenginių įrengimas, kai įrengiami dujotiekio įrenginiai, kurie laikomi kilnojamaisiais daiktais).
2. **PIRKIMO OBJEKTAS**
   1. **(2017-ESO-1800) Dujotiekių projektavimo paslaugos ir statybos/ rekonstravimo darbai, kurių vertė iki 145.000,00 EUR be PVM, Kauno regione (1 dalyje)**
3. **PIRKIMO OBJEKTO APIMTYS**
   1. Pirkimo objekto apimtys nurodytos lentelėje:

|  |  |
| --- | --- |
| Preliminarūs kiekiai 3 (trims) metams | |
| Minimalus užsakymų skaičius, vnt. | Maksimalus užsakymų skaičius, vnt. |
| 310 | 7000 |

* 1. Konkrečios kiekvieno objekto Paslaugų ir Darbų apimtys bus nurodytos Užsakyme.

1. **SUTARTINIŲ ĮSIPAREIGOJIMŲ VYKDYMO VIETA**
   1. Kauno regionas.
   2. AB „Energijos skirstymo operatorius“ regionų pasiskirstymas:
   3. Tiekėjas įsipareigoja atlikti Paslaugas ir Darbus besiribojančiuose regionuose (įskaitant regioną, kurio aptarnaujamoje zonoje atliekamos Paslaugos ir Darbai) Sutartyje nustatyta tvarka ir sąlygomis bei neviršijant sutarties vertės ir numatytų kiekių. Už besiribojančiuose regionuose atliekamas Paslaugas ir Darbus Tiekėjui mokama 1,05 (vienas ir penkios šimtosios) karto didesniais įkainiais nei nurodyta Sutartyje.
2. **REIKALAVIMAI PIRKIMO OBJEKTUI**
   1. **Esamos situacijos aprašymas**
   2. **Pirkimo objekto aprašymas**
      1. **Dujotiekio, įrenginių techniniai bei kiti reikalavimai:**
         1. medžiagos ir įrenginiai turi būti nauji, anksčiau nenaudoti ir negali būti pagaminti anksčiau kaip prieš 2 (dvejus) metus, skaičiuojant nuo objekto Darbų užbaigimo dienos. Visos naudojamos medžiagos, gaminiai ir įrenginiai turi atitikti Lietuvos Respublikoje ir Europos Sąjungoje galiojančių norminių teisės aktų reikalavimus (turėtų atitikties sertifikatus ar kokybės pažymėjimus);
         2. požeminiai polietileniniai dujotiekio vamzdžiai turi atitikti (prEN1555-1; prEN1555-2; prEN1555-3; prEN1555-4; prEN1555-5) arba lygiaverčius reikalavimus;
         3. ant dujų tinklų kapų dangtelių viršaus turi būti išlietas / įspaustas aiškiai matomas užrašas „DUJOS“;
         4. požeminiai plieniniai dujotiekio vamzdžiai turi atitikti (EN10220/EN 10208-1/EN 12007 „arba lygiavertis“) reikalavimus su išorine PE izoliacija pagal DIN30670/FR\*3S „arba lygiavertis“, izoliavimas pagal EN 10204-2.2 „arba lygiavertis“;
         5. antžeminiai plieniniai dujotiekio vamzdžiai turi atitikti (EN10220/EN, 10208-1/EN 12007 „arba lygiavertis“) reikalavimus, du kartus gruntuoti, du kartus dažyti.
         6. atliekant darbus privalu vadovautis viešai Pirkėjo skelbiamomis taisyklėmis, nurodymais, tvarkomis ir kitais Paslaugas bei darbus reglamentuojančiais dokumentais.
         7. darbams naudojamos medžiagos turės atitikti Pirkėjo viešai skelbiamus medžiagų reikalavimus.
      2. **Objekto Darbus sudaro:**
         1. Žemės kasimo darbų leidimo gavimas;
         2. Darbams reikalingų dujotiekio vamzdžių, medžiagų, gaminių bei įrangos tiekimas, transportavimas, išmuitinimas, iškrovimas-pakrovimas, sandėliavimas, apsauga, transportavimas į Darbų vietą ir kiti darbai ir paslaugos reikalingos perkamiems Darbams atlikti.
         3. bendrieji statybos darbai;
         4. dujotiekio trasos nužymėjimas;
         5. žemės darbai:
            1. dangų ardymas ir atstatymas į buvusią padėtį;
            2. grunto iš tranšėjų kasimo ir išvežimo darbai;
         6. medienos kirtimas ir tvarkymas statybvietėje;
         7. vamzdžių suvirinimo, klojimo ir įvėrimo, dujotiekio įrengimo uždaru būdu darbai, fasoninių dalių, dujotiekio įtaisų montavimo darbai;
         8. NDAĮ, NDSRĮ, NDSRAĮ, uždarymo įtaiso, aklės įrengimas ant sklypo ribos ar pastato išorinės sienos.
         9. Suvirinimo siūlių kontrolė;
         10. Įvadinę spintelę (NDAĮ, NDSRĮ, NDSRAĮ) 1-2 apskaitos prietaisams montuoti (arba keisti) pagal Pirkėjo pateiktą montavimo schemą (pridedama priede). Kitas įvadines spinteles montuoti vadovaujantis Skirstomųjų polietileninių dujotiekių įrengimo taisyklėmis.
         11. dujotiekio trasos susikirtimų ir perėjimų per kelius, inžinerinius tinklus ir kitas kliūtis darbai;
         12. laikinų privažiavimo kelių įrengimas. Laikinus privažiavimus įrengti suderinus su sklypų savininkais, užtikrinant jiems galimybę saugiai privažiuoti prie sklypo ar pastato dalies. Įrenginiai saugiam pėsčiųjų eismui, apšvietimas, aptvėrimai bei kitos saugos priemonės;
         13. vamzdynų užpylimo naujai atvežtu gruntu darbai;
         14. dujotiekio bandymai bei išvalymas ir nusausinimas;
         15. vidaus dujų (pastato) sistemos montavimo darbai;
         16. pirminis dujų paleidimas;
         17. aplinkos tvarkymo darbai;
         18. kiti su objekto įgyvendinimu susiję darbai bei paslaugos, kurie nėra numatyti Projekte ir kuriuos reikalinga atlikti, siekiant užbaigti Darbus;
         19. apsirūpinimas visais Darbų vykdymui reikalingais dokumentais ir leidimais.
      3. **Tiekėjo įsipareigojimai:**
         1. tiekėjas savo rizika ir nuožiūra surenka visą informaciją, kuri gali būti reikalinga rengiant pasiūlymą;
         2. jei reikia, archeologinius žvalgomuosius bei kitus tyrinėjimus, reikalingus objekto Darbams, užsako ir apmoka Tiekėjas;
         3. jei reikia, drenažo tinklų, melioracijos statinių atstatymo išlaidas apmoka Tiekėjas, kuris privalo Pirkėjui priduoti kiekvieną dujotiekio susikirtimą su naujai sumontuotais drenažo tinklais, melioracijos statiniais neužpylus grunto;
         4. Jei dujotiekis didelio slėgio - parengia projektą vadovaujantis pridedama projektavimo technine užduotimi pagal STR 1.04.04:2017 „Statinio projektavimas, projekto ekspertizė“ reikalavimus ir gauna statybą leidžiantį dokumentą, ir per 2 d. d. pateikia jį Pirkėjui;
         5. Jei dujotiekis vidutinio ir mažo slėgio - parengia projektą vadovaujantis pridedama projektavimo technine užduotimi pagal Skirstomųjų dujotiekių įrengimo taisyklių reikalavimus bei kitus teisės aktus;
         6. Projektą derina teisės aktų nustatyta tvarka ir papildomai su Pirkėju;
         7. Keičia Pirkėjo patvirtintus projektinius sprendimus tik gavęs Pirkėjo rašytinį sutikimą;
         8. Suderina dujotiekio (namų dujų apskaitos įtaiso (toliau - NDAĮ), namų dujų slėgio reguliavimo įtaiso (toliau - NDSRĮ), namų dujų slėgio reguliavimo ir apskaitos įtaiso (toliau - NDSRAĮ), uždarymo įtaiso, aklės) vietą su sklypo (valdos) savininku (nauju dujų vartotoju). Esant būtinumui pakeičia schemoje nurodytos dujotiekio trasos vietą, šį sprendimą suderina su Pirkėju;
         9. Vartotojo dujų sistemos Darbus ir Paslaugas atlieka vadovaujantis Dujų sistemų pastatuose įrengimo taisyklėmis bei Naujų perdavimo ar skirstymo sistemų nedujofikuotoje teritorijoje įrengimo, naujų vartotojų gamtinių dujų sistemų prijungimo prie perdavimo ar skirstymo sistemų ir vartotojų gamtinių dujų sistemų įrengimo tvarkos aprašu;
         10. Vartotojo dujų sistemos Projektą parengia pagal išduotas Prisijungimo prie veikiančios dujų sistemos sąlygas bei papildomai derina su Pirkėju;
         11. Jei reikia, gauna NŽT pritarimą statyti dujotiekį valstybinėje žemėje/teritorijoje, pagal tuo metu galiojančius norminius dokumentus;
         12. gauna visų privačių žemės sklypų savininkų, kurių žemės sklypuose bus statomas dujotiekis, suderinimus, organizuoja servituto sutartims sudaryti reikalingų brėžinių parengimą bei Projekto Darbų įgyvendinimui reikalingų servituto sutarčių sudarymą:
             1. gauna žemės sklypų savininkų pritarimą parengtiems servituto nustatymo dokumentams;
             2. parengtą Projektą ir servituto sutartims sudaryti reikalingus brėžinius dėl servitutų nustatymo žemės sklypams pateikia Pirkėjui peržiūrai. Pirkėjui peržiūrėjus ir pasirašius dokumentus, Tiekėjas kreipiasi į notarą dėl servituto sutarčių tvirtinimo. Apie notaro pasiūlytą servituto sutarties tvirtinimo datą ir laiką Tiekėjas informuoja Pirkėją ir žemės sklypų savininkus;
             3. AB „Energijos skirstymo operatorius“ skirstymo vamzdynų ir bet kokių kitų įrenginių, būtinų gamtinėms dujoms skirstyti įrengimui, eksploatavimui, aptarnavimui, remontui, rekonstravimui, modernizavimui bei naudojimui užtikrinti, atitinkamoms žemės sklypų ar kitų nekilnojamųjų daiktų dalims (dujotiekio (įrenginių) apsaugos ir aptarnavimo zonų ribose), kuriose bus įrengti ir aptarnaujami šie dujotiekiai (įrenginiai), AB „Energijos skirstymo operatorius“ naudai turi būti nustatytas neatlygintinas neterminuotas servitutas, o tuo atveju kai žemės sklypo, kuris nėra suformuotas ir įregistruotas kaip turtinis vienetas, ar kito nekilnojamojo daikto savininkas yra valstybė ar savivaldybė turi būti gautas ir AB „Energijos skirstymo operatorius“ pateiktas raštiškas žemės (statinio) savininko arba jo įgalioto atstovo sutikimas dujotiekiui (įrenginiams) įrengti;
             4. mokesčius notarų biurui už servitutų sutarties tvirtinimą bei registravimą apmoka Pirkėjas;
             5. visą reikiamą dokumentaciją, medžiagą ir leidimus iš reikiamų institucijų turi gauti Rangovas;
         13. pateikia suderintą Projekto originalą ir vieną kopiją skaitmeniniu (PDF) formatu pagal Skirstomųjų dujotiekių įrengimo taisyklių reikalavimus, STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ reikalavimus;
         14. vykdo parengto projekto vykdymo priežiūrą;
         15. Prieš Darbų, dėl kurių vartotojams bus apribotas ar nutrauktas dujų skirstymas, pradžią Tiekėjas vadovaujantis vartotojų įspėjimo terminais iš anksto suderina su Užsakovo regioniniu Dujų tinklo eksploatavimo skyriumi atliekamų darbų datą ir laiką;
         16. prieš 3 (tris) dienas raštiškai informuoja Pirkėjo atstovą apie numatomą Darbų pradžią, nurodant darbų vadovą. Jei reikalingas statybos leidimas - statinio specialiųjų statybos darbų vadovą. Pavėlavus Tiekėjas privalės kompensuoti išlaidas Pirkėjui dėl pavėluoto duomenų pateikimo apie numatomą statybos pradžią bei statinio statybos darbų vadovą per Lietuvos Respublikos statybos leidimų ir statybos valstybinės priežiūros informacinę sistemą „Infostatyba“ arba raštu Valstybinei teritorijų planavimo ir statybos inspekcijai prie Aplinkos ministerijos;
         17. apsirūpina visomis medžiagomis, įrengimais ir mechanizmais, reikalingais Darbams atlikti (išskyrus tai, ką pateikia Pirkėjas);
         18. atlieka visus dujotiekio statybai, rekonstravimui, įrengimui reikalingus žemės darbus;
         19. Medžiagas, reikalingas dujotiekio prijungimui, tiekia Tiekėjas, duobės kasimą, užpylimą, dujotiekio prijungimui, atlieka Tiekėjas;
         20. Pagal parengtą ir suderintą Projektą atlieka Darbus vadovaujantis Skirstomųjų dujotiekių įrengimo taisyklėmis ir kitų teisės aktų reikalavimais, Lietuvos Respublikos statybos įstatymo ir kitų teisės aktų reikalavimais;
         21. Pirminį paleidimą atlieka vadovaujantis Gamtinių dujų skirstymo ir vartotojų sistemų eksploatavimo taisyklių ir kitų teisės aktų reikalavimais;
         22. suteikia Pirkėjo atstovams, Darbų techniniams prižiūrėtojams ir Projekto vykdymo priežiūros atstovams galimybę turėti pilną priėjimą prie visų statybvietės dalių, leidžia tirti, tikrinti, matuoti, testuoti medžiagas ir darbo kokybę bei tikrinti Darbų eigą;
         23. Dujotiekio prijungimą prie veikiančio dujotiekio atlieka Tiekėjas arba Pirkėjas pagal pateikiamą užsakymą (bet kuriuo atveju medžiagas, reikalingas dujotiekio prijungimui, tiekia Tiekėjas, duobės kasimą, užpylimą, dujotiekio prijungimui, atlieka Tiekėjas);
         24. statybines atliekas išveža ir perduoda jas Pirkėjo nurodytai, atliekas tvarkančiai įmonei bei pateikia Pirkėjui pažymą;
         25. atlygina dėl Darbų patirtus nuostolius žemės sklypų savininkams (nuomotojams, naudotojams) už statybvietės ribų;
         26. išlaidas už leidimą žemės kasimo darbams, telekomunikacijų trasų rodymą, VEI pažymą, archeologinius tyrinėjimus, melioracijos statinių atstatymą, drenažo tinklų atstatymą, statybą leidžiančio/užbaigimo dokumento gavimą, bei kitas išlaidas susijusias su objekto įgyvendinimu (nurodytose išlaidose negali būti įtrauktas Tiekėjo pelnas) patvirtinti dokumentais, pateikiant juos Užsakovui kartu su Aktais, priešingu atveju bus laikoma, kad numatytos išlaidos nebuvo patirtos ir už jas nebus apmokama. Šias patirtas išlaidas pagal Sąskaitą, bet ne daugiau nei pateikta Įkainių lentelėse (jeigu įkainiai numatyti) (SD priedas) kompensuos Užsakovas;
         27. pateikia Pirkėjui pastatyto dujotiekio geodezinę nuotrauką (jeigu objektas patenka į miesto ir rajono zonas, būtina geodezinėje nuotraukoje pažymėti ribą ir atskirti ilgius) grafinėje formoje (2 egz.) bei skaitmeniniame formate (AutoCAD‘o formate LKS-94 koordinačių sistemoje ir shape formatu, pagal geodezijos ir kartografijos techninių reikalavimų reglamento GKTR 2.16.01:2002 „Taikomoji dujų GIS specifikacija. Pirmasis leidimas“ reikalavimus (1 egz.);
         28. Baigus darbus gauna statybos užbaigimo aktą / deklaraciją / VEI pažymą ir per 2 d. d. pateikia Pirkėjui;
         29. baigus Darbus pateikia Pirkėjui pastatyto dujotiekio techninę dokumentaciją grafinėje formoje ir skaitmeniniu (PDF) formatu.
      4. **Pirkėjo įsipareigojimai:**
         1. kartu su užsakymu atitinkamai pagal užsakomas Paslaugas ar Darbus pateikti Rangovui projektavimo techninę užduotį, situacijos schemą, vartotojų kontaktinius duomenis, žemės sklypo planą, žemės sklypo nuosavybės pažymėjimą, prisijungimo sąlygas, topografinę nuotrauką (jeigu turi, kitu atveju rūpinasi Rangovas);
         2. įsigaliojus sutarčiai raštu pranešti Tiekėjui kas vykdys Darbų techninę priežiūrą;
         3. Pirkėjas tiekia šias Darbams atlikti reikalingas medžiagas (esant galimybei, kitu atveju tiekia Rangovas pagal pasiūlytus įkainius (priede „Dujotiekių projektavimo ir statybos/rekonstravimo darbų įkainiai“): NDAĮ, NDSRĮ, NDSRAĮ be spintas laikančių rėmų; požeminius uždarymo įtaisus.
         4. vykdyti sutarties kontrolę;
         5. priimti iš Tiekėjo tinkamai atliktus Darbus ir laiku už juos atsiskaityti. Darbus priimti pasirašant atliktų Darbų aktus 5 (penkių) darbo dienų laikotarpyje po jų gavimo, paslėptus Darbus priimti ne vėliau kaip kitą darbo dieną po Tiekėjo pranešimo apie galimybę juos priimti. Nustačius darbų trūkumus, juos, bei terminus šiems trūkumams pašalinti, nurodyti raštu. Sutarties ir normatyvinių statybos techninių dokumentų reikalavimų neatitinkantys darbai nepriimami ir už juos nemokama, kol nebus pašalinti raštu nurodyti trūkumai.
      5. **Darbų atlikimo terminai:**
         1. Darbų atlikimo ir Paslaugos teikimo terminai, kai nereikalingas statybą leidžiantis dokumentas (neviršijant Rangovo pasiūlyme pateiktų trumpesnių terminų):
            1. Dujotiekių, kai Darbų ir Paslaugų kaina iki 8.000,00 EUR be PVM, projektavimo Paslaugos ir Darbai turi būti atlikti per Užsakyme nurodytą terminą, bet ne vėliau kaip per 53 (penkiasdešimt tris) kalendorines dienas nuo Užsakymo pateikimo dienos.
            2. Dujotiekių, kai Darbų ir Paslaugų kaina nuo 8.000,01 iki 50.000,00 EUR be PVM, projektavimo Paslaugos ir Darbai turi būti atlikti per Užsakyme nurodytą terminą, bet ne vėliau kaip per 64 (šešiasdešimt keturias) kalendorines dienas nuo Užsakymo pateikimo dienos.
            3. Dujotiekių, kai darbų kaina nuo 50.000,01 EUR iki 145.000,00 EUR be PVM, projektavimo Paslaugos ir Darbai turi būti atlikti per Užsakyme nurodytą terminą, bet ne vėliau kaip per 77 (septyniasdešimt septynias) kalendorines dienas nuo Užsakymo pateikimo dienos.
         2. 5.2.5.1 punkte nustatyti Darbų atlikimo ir Paslaugų teikimo terminai Užsakyme bus nustatomi trumpesni esant bent vienai iš šių sąlygų:
            1. jeigu bus pakeisti įstatymai ir/arba kiti teisės aktai taip, kad kažkokiai daliai Užsakovo Dujotiekio projektavimo paslaugos ir statybos/rekonstravimo darbų nebereikės Valstybinės energetikos inspekcijos (toliau - VEI) techninės būklės patikrinimo pažymos ir nebus nustatyti kiti papildomi teisiniai reikalavimai, tai tokių Darbų atlikimo ir Paslaugos teikimo terminas sutrumpės 7 (septyniomis) kalendorinėmis dienomis;
            2. jeigu bus pakeisti teisės aktai ir Nacionalinės žemės tarnybos (toliau - NŽT) paslaugų terminai taip, kad, kai projekto suderinimas (vadovaujantis teisės aktais ir/ar įstatymų numatyta tvarka) NŽT sumažės nuo 10 (dešimties) iki 5 (penkių) darbo dienų ir nebus nustatyti kiti papildomi teisiniai reikalavimai, tai Darbų atlikimo ir Paslaugos teikimo terminas trumpės 5 (penkiomis) darbo dienomis;
            3. jeigu bus pakeisti teisės aktai (Ministrų, NŽT ir savivaldybių kompetencijų srityse) taip, kad topografinių planų ir nuotraukų suderinimas atliekamas tik savivaldybėje, be trečiųjų šalių derinimo ir nebus nustatyti kiti papildomi teisiniai reikalavimai, tai Darbų atlikimo ir Paslaugos teikimo terminas sutrumpės 7 (septyniomis) kalendorinėmis dienomis. Jei įgyvendinus topografinių planų ir nuotraukų derinimą reglamentuojančių teisės aktų pakeitimus, kuri nors savivaldybė reikalaus derinimą atlikti ir su trečiosiomis šalimis, terminas nebus trumpinamas.
         3. Darbų atlikimo ir Paslaugos teikimo terminai, kai reikalingas statybą leidžiantis dokumentas (neviršijant Rangovo pasiūlyme pateiktų trumpesnių terminų):
            1. Skirstomųjų dujotiekių projektavimo Paslaugos ir Darbai turi būti atlikti per Užsakyme nurodytą terminą, bet ne vėliau kaip per 105 (vieną šimtą penkias) kalendorines dienas nuo Užsakymo pateikimo dienos.
         4. Dujų slėgio reguliavimo ir apskaitos įtaisų spintelių montavimo/keitimo Darbai turi būti atlikti per Užsakyme nurodytą terminą, bet ne vėliau kaip per 7 (septynias) (neviršijant Rangovo pasiūlyme pateiktų trumpesnių terminų) kalendorines dienas nuo Užsakymo pateikimo dienos.
         5. Vartotojų dujų sistemų įrengimo Darbus Rangovas atlieka per Užsakyme nurodytą terminą, bet ne vėliau kaip per (neviršijant Rangovo pasiūlyme pateiktų trumpesnių terminų):
            1. 30 (trisdešimt) kalendorinių dienų nuo Užsakymo pateikimo dienos, kai topografinę nuotrauką Rangovas turi arba ją pateikia Pirkėjas;
            2. 45 (keturiasdešimt penkias) kalendorines dienas nuo Užsakymo pateikimo dienos, kai Rangovas topografinės nuotraukos neturi ir Pirkėjas negali jos pateikti ir ją reikia užsakyti papildomai.
            3. Vidaus dujų sistemos montavimo darbus Rangovas atlieka ne vėliau kaip per 10 (dešimt) kalendorinių dienų nuo informacijos iš Pirkėjo gavimo dienos, kad Vartotojas yra įsirengęs dujinį (-ius) prietaisą (-us) ir turi visą reikiamą dokumentaciją (dėl dujinių prietaisų, ventiliacijos angų, dūmtraukių įrengimo).
         6. 5.2.5.1 punkte nustatyti Darbų atlikimo ir Paslaugų teikimo terminai Užsakyme bus nustatomi 20 (dvidešimt) kalendorinių dienų ilgesni, kai reikalingas Kultūros paveldo departamento pritarimas.
         7. Užsakovui teikiant Užsakymus su Techninės specifikacijos 5.2.5.1 punkte nustatytais atlikimo terminais ir per vieną kalendorinį mėnesį viršijus 50 Užsakymų vienetų (nepriklausomai nuo objektų Darbų ir Paslaugų kainų), sekančių to mėnesio Užsakymų atlikimo terminai Rangovui bus prailginami 30 (trisdešimt) kalendorinių dienų.
      6. **Sutarties vykdymo metu pateikiama dokumentacija:**
         1. Tiekėjas elektroniniu parašu pasirašytus atliktų darbų aktus Adoc formatu pateikia [*http://www.eso.lt/lt/partneriams/duju-darbu-tiekejams-ir-rangovams*](http://www.eso.lt/lt/partneriams/duju-darbu-tiekejams-ir-rangovams) nurodytu el. paštu;
         2. *Rangovas* Sąskaitas turės pateikti naudodamasis elektronine paslauga „E. sąskaita“ (elektroninės paslaugos „E. sąskaita“ svetainė pasiekiama adresu [*www.esaskaita.eu*](http://www.esaskaita.eu)) PĮ ir kitų teisės aktų nustatyta tvarka.